Едуард Къмингс
Милата ми стара и така нататък…

Превод от английски: Леда Милева, —

chitanka.info

Милата ми стара и така нататък

леля Люси можеше

да каже точно

за какво се бихме

през последната

война

а сестра ми

Изабела правеше стотици

(и стотици) антибълхови наушници

не казвам нищо за чорапите

и така нататък

ръкавици ризи и така нататък

майка ми пък се надяваше

да загина храбро

и така нататък

у баща ми не остана глас

да обяснява

че това е чест

и че сам би тръгнал

и така нататък

докато самият аз

и така нататък

тихо си лежах в окопите

и така нататък

(и сънувах

и така нататък

твоята усмивка

и очите ти и коленете

и така нататък).

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.